## **Sak 5.4 Handlingsplan for perioden 2018 - 2020**

**Innledning:**

Osloavdelingen arbeider innenfor rammene av FOs vedtekter og prinsipprogram vedtatt av FOs 6. ordinære kongress i 2015. I tillegg utarbeider landsstyret handlingsplaner som vil være førende for avdelingens arbeid.

I henhold til vedtektene er FO Oslos oppgaver å:

* ivareta medlemmenes interesser i lønns- og arbeidsforhold
* fremme helse- og sosialpolitisk aktivitet og utvikling
* verve medlemmer og studenter
* arbeide for profesjonsfaglig aktivitet og utvikling
* arrangere medlemsmøter, kurs, klubbsamlinger og andre tiltak som berører   
  medlemmenes fagområde og arbeidsforhold
* utvikle og vedlikeholde et effektivt lokalt tillitsvalgtapparat, herunder bidra til å   
  opprette klubber og studentenes lokallag, drive tillitsvalgtskolering og avholde   
  tillitsvalgtkonferanser
* fremme solidaritet og samarbeid med andre yrkesgrupper og ulike brukergrupper

Vedtektene pålegger avdelingen omfattende oppgaver, og det er derfor viktig at årsmøtet   
prioriterer det årsmøtet anser for å være de viktigste oppgavene for FO Oslo å arbeide med i neste periode.

Handlingsplanen for FO Oslo skal være et styringsverktøy for arbeidsinnsatsen og   
ressursbruken i avdelingen.

Årsmøtet i FO Oslo har prioritert oppgavene / arbeidsområdene for perioden   
mars 2018 - mars 2020:

**Organisasjon:**

* FO Oslo skal arbeide for å tydeliggjøre representantskapets rolle som øverste politiske   
  organ i avdelingen.
* FO Oslo skal fortrinnsvis hente inn ekstern innleder på et politisk tema til hvert møte i   
  representantskapet.
* FO Oslo skal legge til rette for at representantskapet skal være et aktivt politisk forum for representantene.
* FO Oslo skal avholde to felles klubbkonferanser for alle klubbene på alle tariffområdene i perioden
* FO Oslo skal avholde grunnkurs for alle tariffområdene hvert år, samt et èn - dags   
  oppfølgingskurs
* FO Oslo skal etter behov avholde kurs i lov- og avtaleverk for tillitsvalgte i Oslo   
  kommune, samt et èn - dags oppfølgingskurs
* FO Oslo skal etter behov avholde kurs i Arbeidsmiljøloven samt turnuskurs for alle   
  tariffområdene.
* FO Oslo skal arbeide for å opprette klubbapparat og klubbledelse/hovedtillitsvalgt på alle klubbområdene, samt tilrettelegge for samarbeid mellom klubbene.
* FO Oslo skal innkalle til klubblederfrokoster minimum en gang pr halvår.
* FO Oslo skal kontinuerlig jobbe med å rekruttere nye medlemmer og studenter i tråd med Landsstyrets vedtak desember 2017
* FO Oslo skal drive god medlemsservice og støtte til medlemmene der de trenger bistand.
* FO Oslo skal videreutvikle samarbeidet med Dansk socialrådgiverforening og LFS   
  København i tråd med felles mandat.
* FO Oslo skal være deltagende i Kvinner på tvers

**Tariffpolitikk:**

* FO Oslo skal arbeide for å innfri FOs lønnspolitiske målsettinger i årsmøteperiodens ulike forhandlinger (hovedoppgjøret 2018 og mellomoppgjøret 2019).
* FO Oslo skal alltid ha fokus på likelønn i sentrale og lokale forhandlinger samt ved lønnsjusteringer rundt kompetanse og ansvarsforhold tillagt stillingen.
* FO Oslo skal arbeide for at medlemmene får uttelling for kompetanse og ansvar ved de lokale forhandlingene.
* FO Oslo skal jobbe for at profesjonsspesifikke koder brukes ved ansettelse av personer med bachelorutdanning innen helse-, sosial- og pedagogiske fag.
* FO Oslo skal sette fokus på og jobbe for tilstrekkelig bemanning ved de tjenestene våre medlemmer jobber innenfor.
* Arbeide for å øke offentlig tiltaksplasser innen barnevernet i Oslo kommune
* FO Oslo skal fokusere på kvinne- og likestillingspolitiske problemstillinger som   
  berører våre medlemmer.
* FO Oslo skal jobbe for at forskrift om vold og trusler følges opp og gjøres kjent for alle medlemmer på de ulike tjenesteområdene
* FO Oslo skal bidra til økt bevissthet rundt netthets, jmf. FOs veileder

**Profesjonsfaglig arbeid i FO Oslo:**

* Arbeide for at tjenestetilbudet til personer med utviklingshemming har god   
  vernepleierfaglig kompetanse, hvor vernepleierne skal være den foretrukne   
  profesjonen innenfor tjenestene.
* Ha fokus på vernepleiernes kompetanse i å jobbe tverrfaglig og forebyggende generelt innen helse, omsorg og oppvekst
* Følge med på tjenestetilbudet til personer med utviklingshemming og utviklingene med bruk av anbudsprosesser sett opp mot fritt brukervalg innen tjenestene
* Følge opp og jobbe for å bevare sosionomens rolle og utvikle sosialfaget i NAV.
* Arbeide for å synliggjøre konsekvensene av fattigdom blant utsatte familier.
* Arbeide for å styrke, bevare og utvikle sosialfagets plass på feltene rus, voksenpsykiatri og barne- og ungdomspsykiatri samt styrke det boligsosiale arbeidet
* Arbeide for å synliggjøre utfordringer knyttet til helhetstenkning, faglige vurderinger og ressurser for utsatte barn, unge og familier.
* Arbeide for våre profesjoners plass i Osloskolen, og synliggjøre arbeidsvilkår samt betydningen av helse- og sosialfaglig kompetanse i det tverrfaglige arbeidet.
* Fokusere på barnevernspedagogens særlige kompetanse i arbeidet med utsatte barn og unge og deres familier. Barnevernspedagogen skal være den foretrukne profesjonen innenfor tjenestene
* Synliggjøre behovet for obligatorisk og systematisk veiledning av ansatte i barneverntjenesten samt arbeide for opprettelse av mentorordning for nyansatte.